CELEX: 22022D1052
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 4/2022 tal-4 ta’ Frar 2022 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1052]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/7
               
            
         DEĊIŻJONI TAL-KUMITAT KONĠUNT TAŻ-ŻEE Nru 4/2022
         tal-4 ta’ Frar 2022
         li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1052]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/573 tal-1 ta’ Frar 2021 li jemenda r-Regolament Delegat (UE) 2019/625 fir-rigward tal-kundizzjonijiet tal-importazzjoni għall-bebbux ħaj, għall-prodotti komposti u għall-budellat, imqiegħda fis-suq għall-konsum mill-bniedem (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni, inter alia, dwar annimali ħajjin li mhumiex ħut u annimali tal-akkwakultura. Id-dispożizzjonijiet dwar dawn il-kwistjonijiet ma għandhomx japplikaw għall-Iżlanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I tal-Ftehim dwar iż-ŻEE.
                  
               
                     (3)
                  
                  
                     Din id-Deċiżjoni tikkonċerna l-leġiżlazzjoni dwar il-kwistjonijiet veterinarji, l-għalf u l-oġġetti tal-ikel. Il-leġiżlazzjoni dwar kwistjonijiet veterinarji, l-għalf u l-oġġetti tal-ikel ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali għall-Anness I u fl-introduzzjoni tal-Kapitolu XII tal-Anness II tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (4)
                  
                  
                     Għalhekk, jenħtieġ li l-Annessi I u II tal-Ftehim dwar iż-ŻEE jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness I tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Dan li ġej jiżdied fil-punt 11bi (ir-Regolament Delegat tal-Kummissjoni (UE) Nru 2019/625) fil-Parti 1.1 tal-Kapitolu I:
                        “, kif emendat minn:
                        
                                    —
                                 
                                 
                                    
                                       32021 R 0573: Ir-Regolament Delegat tal-Kummissjoni (UE) 2021/573 tal-1 ta’ Frar 2021 (ĠU L 120, 8.4.2021, p. 6).
                                 
                              Dan l-att japplika għall-Iżlanda għall-oqsma msemmija fil-paragrafu 2 fil-Parti Introduttorja.”
                     
                  
                        2.
                     
                     
                        Dan li ġej jiżdied fil-punt 31qi (ir-Regolament Delegat tal-Kummissjoni (UE) Nru 2019/625):
                        “, kif emendat minn:
                        
                                    —
                                 
                                 
                                    
                                       32021 R 0573: Ir-Regolament Delegat tal-Kummissjoni (UE) 2021/573 tal-1 ta’ Frar 2021 (ĠU L 120, 8.4.2021, p. 6).”
                                 
                              
                  
         
            Artikolu 2
            L-inċiż li ġej jiżdied fil-punt 164i (ir-Regolament Delegat tal-Kummissjoni (UE) 2019/625) tal-Kapitolu XII tal-Anness II tal-Ftehim dwar iż-ŻEE:
            “, kif emendat minn:
            
                        —
                     
                     
                        
                           32021 R 0573: Ir-Regolament Delegat tal-Kummissjoni (UE) 2021/573 tal-1 ta’ Frar 2021 (ĠU L 120, 8.4.2021, p. 6).”
                     
                  
         
            Artikolu 3
            It-test tar-Regolament Delegat (UE) 2021/573 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 4
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 120, 8.4.2021, p. 6.
         
            (*)  Ma huwa indikat l-ebda rekwiżit kostituzzjonali.